August 28, 2020, 12 months ago 0 L-Ewroparlamentari Laburisti għamlu rappreżentazzjonijiet flimkien mal-Parlament Ewropew u mal-Kummissjoni Ewropea f'isem interpreti freelance tal-lingwa Maltija li d-dħul tagħhom kellu impatt negattiv matul il-pandemija COVID-19. L-interpreti freelance jipprovdu servizz importanti f'termini tal-funzjonament effettiv tal-istituzzjonijiet Ewropej. F'mistoqsijiet ippreżentati b'mod konġunt lill-Kummissjoni Ewropea, Alfred Sant, Miriam Dalli, Josianne Cutajar u Alex Agius Saliba esprimew dubji dwar il-kuntratt "speċjali" jew "differit" ta' EUR 1 300 offrut bħala kumpens lill-interpreti. L-Ewroparlamentari lmentaw li l-entitajiet rappreżentattivi tal-interpreti freelance ma ngħatawx l-opportunità jiddiskutu l-kwistjoni u jipprovdu l-kontribut tagħhom biex jaslu għal offerta aċċettabbli li tikkumpensa biżżejjed għat-tnaqqis fid-dħul. Fit-tweġiba tagħha, il-Kummissjoni Ewropea qalet li l-offerta kienet parti minn pakkett ta' miżuri ta' appoġġ, li kien jinkludi wkoll li jiġu onorati l-kuntratti kollha minn Marzu sa tmiem Mejju 2020. B'kollox, il-Kummissjoni qalet li nefqet EUR 5.8 miljun fuq miżuri ta' solidarjetà għall-interpreti freelance kollha minn Marzu 2020. Lura f'April, Alfred Sant kien kiteb lill-mexxejja tal-istituzzjonijiet ewlenin Ewropej biex jenfasizza l-inġustizzja li qed issir lill-interpreti freelance mqabbdin mill-istituzzjonijiet tal-UE għal servizzi relatati mal-lingwa Maltija u kien insista li jingħata ftehim ġust lill-interpreti f'konformità mal-valuri Ewropej tal-ġustizzja soċjali. Alfred Sant jappoġġja investituri żgħar bħala Rapporteur għall-Grupp S&D dwar is-Suq Kapitali Wieħed Ewropew Alfred Sant huwa r-rapporteur għall-Grupp S&D fil-Parlament Ewropew għal rapport intitolat "Iktar żvilupp fit-Twaqqif ta' Suq Kapitali Wieħed Ewropew: titjib … Read More Alfred Sant maħtur Membru tas-Sottokumitat tat-Taxxa tal-Parlament Ewropew L-Ewroparlamentari Laburista Alfred Sant inħatar membru tal-FISC, is-sottokumitat tat-taxxa permanenti tal-kumitat għall-Affarijiet Ekonomiċi u Monetarji fil-Parlament Ewropew. FISC reċentement inħoloq … Read More L-Ewroparlamentari Laburisti jingħaqdu biex jappoġġjaw l-interpreti freelance tal-Malti L-Ewroparlamentari Laburisti għamlu rappreżentazzjonijiet flimkien mal-Parlament Ewropew u mal-Kummissjoni Ewropea f'isem interpreti freelance tal-lingwa Maltija li d-dħul tagħhom kellu impatt … Read More Il-Kummissjoni Ewropea tissorvelja t-tnaqqis tas-servizzi bankarji wara pressjoni minn Alfred Sant Il-Kummissjoni Ewropea wieġbet għal mistoqsija parlamentari tal-Ewroparlamentari Alfred Sant li fiha huwa talab spjegazzjoni dwar dak li qed isir biex … Read More